Jørn Trollebø Kvalheim (23) ­– «Walk»:
– 
Dette her var helt konge! 
Du har funnet din sjanger, nå er du på plass. 
Og det er helt umulig å ikke la seg rive med, jeg er fan, er dommen fra Epsen «Dansken» Selvig. 

– 
Du kler rocken roll veldig bra. 
Dette gjør du drit bra, sier Kurt Nilsen, mens Gunnar Greve ønsket å se noe nytt fra 23-åringen. 

VG-anmelder Morten Ståle Nilsens dom: 

– Jørn har gjort det skarpt på Foo Fighters-fronten før («The Pretender»). 
Så hvorfor ikke ta det samme trikset én gang til? 
Vel, fordi han med hell kunne trengt å få vist frem noe nytt, noe annet. 
Han virker ustø i det første verset, men på hjemmebane når han kan begynne på skrikesynge (fra første refreng og ut). 
Han har en smårabiat intensitet, men blir éndimensjonal. 
Han har en haug energi, og lite finfølelse. 
Jøssda. 
Han kan sin Dave Grohl. 
Men er det nok til å vinne? 
Spørs. 
